Here is a page extracted from Wikipedia that may contain CSS, HTML, and a lot of unformatted text.

Title: Cerra
Content: A cerra (d'o latín <CIRRUS, «bucle», u de <CIRRA) ye o pelo de largaria meyana y basto que tienen bels tipos de mamiferos, como os chabalins y os tocins, y tamién o pelo natural u sintetico que se mete en as escobas, es cepillos u es pincels.

En Sobrarbe a parola se puet aplicar tamién a o pelo d'as personas cuan se lleva de malas trazas, de forma parellana a como en castellano s'emplega la parola «greña»: T'an vas con ixas cerras?. En os anyos 1990 se le soleba dicir tamién a os chovens que seguiban determinadas esteticas asociadas con o pelo largo, como a d'o Heavy Metal, a os qui a modo de chanza u pa burchar-les se les deciba «cerrudos». «Mia-te tú el tío cerras ixe» «A cerra que llevas, que no te dixa vier!», etc.

De forma figurada, a parola cerrudo tamién puet emplegar-se pa nombrar o vello corporal si abunda, como en a mazada «Hombre cerrudo, hombre fortudo».

Referencias

Se veiga tamién 

Chuan l'Onso.
Chuan Ralla.
Hombre cerrudo.
Hombre de Mataire.
Silván de Tella.

Pelo